Lav et referat af nedenstående tekst:

Tekst:
En 30-årig mand, som i øjeblikket sidder varetægtsfængslet, står over for alvorlige anklager, når han efter planen onsdag møder i retten i Hjørring for at få sin sag afgjort. Ifølge politiets anklager mod manden blev han to gange sidste år taget med tusindvis af beroligende piller og store kontantbeløb og er på det grundlag tiltalt for overtrædelse af straffelovens hårde narkoparagraf, §191. Tusindvis af beroligende piller Ifølge anklageskriftet blev manden 5. oktober om formiddagen pågrebet af politiet på en adresse i Brønderslev. Her blev han ifølge politiet fundet i besiddelse af 9000 beroligende piller af typen Clonazepam og 3585 Alprazolam, der ligeledes er beroligende og normalt anvendes til personer med angstanfald og lignende. Politiet fandt også 59 piller af mærket OxyContin, der er et stærkt smertestillende middel baseret på opium. Derudover fandt politiet 133.000 kroner i kontanter, som politiet mener stammer fra salg af euforiserende stoffer i tiden op til 5. oktober. Kørte rundt med skarpladt pistol 12. december sidste år slog politiet atter til mod den 30-årige i Brønderslev. Denne gang blev der ifølge anklagerne blandt andet fundet 4365 piller af mærket Ksalol og 2000 Rivotril. Politiet beslaglagde desuden knap 84.000 kroner ved den lejlighed. De penge mener politiet også stammer fra salg af euforiserende stoffer. Blot tre dage efter denne episode blev den 30-årige standset i bil på Agdrupvej ved Brønderslev. Her blev han ifølge anklageskriftet fundet i besiddelse af  en skarpladt pistol, kaliber 22, med en skarp patron i magasinet samt seks ekstra patroner til pistolen ved siden af. Pistolen var gemt i en ekstra hemmeligt rum over handskerummet i bilen. Det fremgår ikke før sagens start, hvordan den 30-årige forholder sig til anklagerne. Han sidder som nævnt varetægtsfængslet i sagen.

Referat:
En 30-årig mand er tiltalt for både besiddelse og salg af tusindvis af piller.